Diari Oficial de la Generalitat Valenciana


Sumari del DOGV 6634, del 20-10-2011 (2011/10263)

Notificació d'informació prèvia en relació amb l'inici del procediment de regularització o d'extinció de la Fundació d'Estudis Medievals Jaume II Fundació de la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10822


Organisme emissor
:   Conselleria de Justícia i Benestar Social

Tipus de document
:   Anunci

Notificació d'informació prèvia en relació amb l'inici del procediment de regularització o d'extinció de la Fundació d'Estudis Medievals Jaume II Fundació de la Comunitat Valenciana. [2011/10388]  
Per l'Acord de la Secretaria Autonòmica de Justícia, de data 24 de maig de 2011, s'ha disposat l'obertura d'un període d'informació prèvia en relació amb els extrems que a continuació s'exposen.  
A la vista de les dades que es troben en poder del Registre de Fundacions de la Comunitat Valenciana, es desprén que la Fundació d'Estudis Medievals Jaume II Fundació de la Comunitat Valenciana no ha presentat comptes ni pressupostos econòmics anuals des de l'exercici econòmic de 2007. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si és el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
  
Les dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació, o, si escau, sol·licitar la seua extinció d'acord amb allò que ha establit la normativa, i es podrà, si no n'hi ha, instar al Protectorat la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedix la seua publicació en el Diari Oficial de la Comunitat Valenciana, així com en el tauler d'edictes de l'ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indicarà que per al seua coneixement íntegre i constància, la persona interessada podrà personar-se en el termini de 10 dies, a comptar del següent al de la publicació del present anunci en el Diari Oficial de la Comunitat Valenciana, o de l'exposició en el tauler d'edictes de l'ajuntament corresponent, al Servei d'Entitats Jurídiques de la Conselleria de Justícia i Benestar Social, carrer Avellanes, número 14, planta baixa, de València.   
Així mateix, es concedeix un termini de 15 dies, comptats a partir de l'endemà de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
  
Interessat: José Vicente Cabezuelo Pliego.   
Últim domicili conegut: avinguda d'Elda, núm. 7, CP 03341, Petrer (Alacant).  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 8 de setembre de 2011.- El secretari autonòmic de Justícia: Antonio Gastaldi Mateo.